
HOTĂRÂRE

CUPRINZÂND NORME PRIVIND BUNA CONVIEŢUIRE, ORDINEA ŞI LINIŞTEA PUBLICĂ, TRANSPORTUL PUBLIC DE CĂLĂTORI, GOSPODĂRIREA ORAŞULUI ŞI PROTECŢIA MEDIULUI
CONSILIUL LOCAL AL MUNICIPIULUI SUCEAVA,
Având în vedere Expunerea de motive a Primarului municipiului Suceava înregistrată cu nr. 170483/25.03.2011, Raportul nr. 170482/25.03.2011 al Poliţiei Locale Suceava şi Raportul Comisiei economico – financiară, juridică, disciplinară;

În baza prevederilor art. 24 din OG nr. 21/2002 privind gospodărirea localităţilor rurale şi urbane aprobată şi modificată de Legea nr. 515/2002, OUG nr. 195/2005, aprobată cu modificări prin Legea nr. 265/2006, cu modificările şi completările ulterioare, privind protecţia mediului, OG nr. 2/2001, aprobată cu modificări prin Legea nr. 180/2002, cu modificările şi completările ulterioare, privind regimul contravenţiilor, precum şi a Legii poliţiei locale nr. 155/2010 şi H.G. 1332/2010 privind aprobarea Regulamentului cadru de organizare şi funcţionare a poliţiei locale;
În temeiul art. 36 alin.(9), art. 45 alin.(1), art. 47, art. 49 şi art.115 alin.(1) lit.b) din Legea nr. 215/2001, republicată, cu modificările şi completările ulterioare, privind administraţia publică locală,
HOTĂRĂŞTE

Art.1. Asigurarea şi păstrarea unui mediu natural curat, a ordinii şi liniştii publice, a spiritului de bun gospodar manifestat prin utilizarea raţională şi conformă cu destinaţia lor a bunurilor  şi amenajărilor de orice fel de pe domeniul public şi privat al municipiului, precum şi respectarea normelor igienico-sanitare, constituie obligaţii fundamentale atât pentru autoritatea admnistraţiei publice locale cât şi pentru persoanele juridice şi cetăţenii rezidenţi ori aflaţi în tranzit prin municipiul Suceava.

Art.2. Pentru menţinerea unui climat normal de siguranţă şi linişte publică pe raza municipiului Suceava şi promovarea unor relaţii civilizate în viaţa cotidiană, cetăţenii au obligaţia de a manifesta un comportament civic şi moral în familie şi societate, pe stradă, în locurile şi localurile publice şi în mijloacele de transport în comun, în spiritul normelor de bună convieţuire socială şi a reglementărilor în vigoare, dând dovadă de bună credinţă în exercitarea drepturilor şi libertăţilor cetăţeneşti.

Art.3. (1) Pentru realizarea dezideratelor cuprinse în art.1 şi 2 este necesară instituirea unor norme privind buna convieţuire, ordinea şi liniştea publică, transportul public de călători, gospodărirea oraşului şi protecţia mediului în municipiul Suceava.
(2) Nerespectarea normelor, interdicţiilor sau obligaţiilor cetăţeneşti prevăzute în prezentul act normativ constituie contravenţie şi se sancţionează cu amendă, dacă fapta nu a fost comisă în aşa fel încât să constituie infracţiune, potrivit legii penale. 

CAPITOLUL 1
Norme privind salubrizarea şi protecţia mediului înconjurător în municipiul Suceava

Art.4. Persoanele fizice şi juridice au obligaţia de a proteja mediul natural, a păstra curăţenia şi estetica locurilor publice din municipiul Suceava, potrivit reglementărilor edilitar-gospodăreşti stabilite de  administraţia publică locală.

Art.5. Cetăţenii şi  persoanele juridice au obligaţia de a menţine curăţenia şi igiena publică prin colectarea selectivă a deşeurilor, depozitarea reziduurilor menajere, industriale, agricole, precum şi materialele refolosibile sau deşeurile reciclabile numai în locurile special amenajate, potrvit normelor în vigoare.
Art.6. Realizarea şi întreţinerea parcurilor, plantaţiilor, spaţiilor verzi, amenajărilor peisagistice şi aliniamentelor stradale de pe domeniul public sau privat al municipiului Suceava se asigură de către Direcţia Domeniului Public şi operatorul public desemnat.
Art.7. (1) În scopul conservării şi dezvoltării durabile a parcurilor şi spaţiilor verzi, tăierea sau scoaterea din rădăcini a arborilor situaţi pe domeniul public sau privat al municipiului Suceava se va efectua numai de formaţiile specializate din cadrul Direcţiei Domeniului Public, fiind interzisă o astfel de operaţiune oricărei alte persoane juridice sau fizice.

(2) Pentru efectuarea tăierii arborilor potrivit alin.(1), se vor obţine în prealabil:avizul Comisiei de urbanism şi protecţia mediului a Consiliului local, acordul de mediu de la A.P.M. Suceava, marcarea arborilor de către personalul autorizat al Direcţiei Silvice Suceava. 

(3) Tăierea arborilor se va putea face numai în perioada de repaus vegetativ (15 octombrie – 15 martie).

(4) Arborii căzuţi la pământ (doborâţi) sau înclinaţi în urma unor fenomene naturale deosebite (furtuni, alunecări de teren, precipitaţii abundente etc) vor fi tăiaţi imediat de către formaţiile prevăzute la alin.(1) sau lucrătorii serviciilor pentru situaţii de urgenţă, fără a se mai face aplicarea alin.(2). 

Art.8. Constituie contravenţie la normele privind salubrizarea şi protecţia mediului înconjurător pe raza municipiului Suceava şi se sancţionează cu amendă săvârşirea oricăreia din următoarele fapte:

	Pct.
	Descrierea faptei
	Amenda (lei)

	
	
	Persoane

fizice
	Persoane juridice

	1


	Tăierea sau scoaterea din rădăcini, fără drept, a arborilor, arbuştilor, puieţilor sau lăstarilor, cu excepţia celor declaraţi monumente ale naturii sau protejaţi, pentru care se aplică legile speciale. 
	250 – 2000
	500 - 2500

	2


	Însuşirea arborilor, arbuştilor, puieţilor sau lăstarilor doborâţi de fenomene naturale sau care au fost tăiaţi ori scoşi din rădăcini în cadrul unor lucrări specifice, fără aprobarea serviciilor de specialitate a autorităţii locale.
	150 – 1000
	250 - 2000

	3


	Tăierea ramurilor sau zdrelirea arborilor, arbuştilor, puieţilor sau lăstarilor, cu excepţia tăierilor de corecţie autorizate.
	100- 500
	150 - 1000

	4


	Distrugerea sau deteriorarea florilor, gardurilor vii, plantelor de orice fel sau ierbii din spaţiile verzi, parcuri, grădini publice, aranjamente peisagistice, aliniamente stradale, rondouri, peluze sau din cimitire, prin rupere, tăiere, smulgere, călcare, strivire cu diverse obiecte, efectuarea de lucrări neautorizate sau prin orice alte mijloace. 
	100 – 500
	250 – 1500

	5


	Distrugerea sau degradarea în orice fel a mobilierului urbanistic aferent aranjamentelor dendro-florale ori a împrejmuirilor, aleilor, potecilor pietruite, marcajelor, plăcuţelor sau panourilor de informare, orientare sau avertizare, a trotuarelor sau  bordurilor, precum şi executarea de pene-rampe la acestea.
	100 – 500
	250 – 2000

	6

	Folosirea spaţiilor verzi sau a mobilierului urbanistic aferent ornamentelor dendro-florale în alt scop decât cel potrivit destinaţiei acestora.
	50 – 500
	250 – 1000

	7
	Păşunatul animalelor pe zonele verzi ale municipiului, în parcuri, plantaţii, pe malul râurilor sau în alte locuri publice, precum şi lăsarea liberă a animalelor şi păsărilor domestice în aceste locuri.
	50 – 500
	250 – 1000

	8

	Practicarea jocurilor sau întrecerilor sportive, în afara locurilor destinate acestui scop sau a unui cadru organizat, cu aprobarea prealabilă a autorităţii locale.
	50 – 500 
	150 – 1000

	9

	Aplicarea sau înscrierea fără drept, prin orice mijloc, pe mobilierul urbanistic ori pe arborii de pe domeniul public sau privat al municipiului de însemne sau anunţuri de orice fel.
	50 – 300
	150 – 600

	10
	Aprinderea de focuri în parcuri, zone verzi sau în oricare alte locuri publice ori pe proprietăţile private care sunt în apropierea unor locuinţe, creându-se disconfort locuitorilor din cauza fumului.
	100 – 600
	150 – 1000

	11 
	Cultivarea fără drept a legumelor şi zarzavaturilor pe domeniul public sau privat al municipiului.
	100 – 600
	150 – 1000

	12

	Prelucrarea sau depozitarea unor materiale care emană mirosuri respingătoare sau fum fără luarea de măsuri pentru protejarea locuinţelor şi persoanelor aflate în raza de acţiune. 
	100 – 1000
	250 – 2500 

	13

	Aruncarea în locuri publice de resturi alimentare, resturi de ţigări, coji de seminţe, bilete de călătorie, hârtii, sticle, borcane, ambalaje sau deşeuri de orice fel şi nedepunerea lor în coşurile de gunoi, în pubele sau containere de precolectare.
	50 – 500
	250 – 1500

	14

	Recoltarea deşeurilor sau resturilor de orice fel din spaţiile sau din recipientele de precolectare ori de pe rampa de gunoi a oraşului.
	50 – 500
	500 – 2000

	15

	Murdărirea şi deteriorarea de către producători individuali sau comercianţi a spaţiilor, meselor sau tonetelor pentru comerţ stradal ori din pieţe, oboare şi bazar, indiferent sub ce titlu sunt deţinute acestea.
	100 – 500
	150 – 1000

	16

	Murdărirea străzilor şi trotuarelor cu noroi, balast, pietriş, rumeguş sau altele asemenea ori prin spălarea vehiculelor, ambalajelor şi bunurilor de orice fel.
	100 – 500 
	200 – 1000

	17

	Arderea izolaţiilor cablurilor electrice, a anvelopelor sau a maselor plastice în locuri publice.
	100 – 500
	200 – 1000 

	18
	Folosirea locurilor publice drept toalete.
	50 – 500
	

	19

	Aruncarea obiectelor de uz casnic sau a dezmembrărilor din acestea pe străzi, în parcuri, pe malurile apelor, pe terenuri virane ori în coşurile de gunoi amplasate în locuri publice. 
	150 – 1000
	250 – 2000

	20

	Scoaterea gunoaielor şi a apelor menajere uzate din localuri, magazine sau imobile şi aruncarea lor pe străzi, precum şi împrăştierea gunoiului măturat de pe trotuare în rigole sau pe carosabil. 
	100 – 1000
	250 – 2000


CAPITOLUL 2
Norme privind buna gospodărire, întreţinere şi folosire a construcţiilor de orice fel 
pe raza municipiului Suceava

Art.9. (1) Persoanele fizice şi juridice, organizaţiile de orice natură care deţin şi utilizează construcţii de orice fel şi sub orice titlu vor lua măsuri pentru a le gospodări, întreţine şi păstra într-o permanentă în stare de curăţenie, a le consolida, amenaja şi repara potrivit cerinţelor de estetică edilitară şi urbanistică, a normelor sanitare şi de protecţie a mediului înconjurător. 
(2) Proprietarii au obligaţia de a demola imobilele pe care le deţin, aflate în stare avansată de degradare, în conformitate cu legislaţia în domeniu.

Art.10. Deţinătorii de imobile sub orice titlu şi utilizatorii acestora au obligaţia menţinerii în permanenţă a curăţeniei trotuarelor, rigolelor, şanţurilor şi zonei cuprinse între imobil, respectiv limita proprietăţii şi calea publică, inclusiv a locurilor de parcare date în folosinţă, înlăturarea zăpezii şi gheţii de pe acestea, de pe acoperişuri şi terase, imediat ce se aşează şi formează gheaţă, desfundarea periodcă a jgheaburilor, burlanelor, a şanţurilor şi podeţelor aferente, pentru a evita colmatarea lor.
Art.11. Deţinătorii de imobile sub orice titlu precum şi administratorii asociaţiilor de proprietari sau locatari au obligaţia de afişare a numarului de imobil alocat de autoritatea locală.

Art.12. (1) Administratorii asociaţiilor de proprietari sau locatari vor lua măsuri operative pentru asigurarea curăţeniei în blocurile de locuit, pentru igienizarea şi refacerea zugrăvelilor, pentru întreţinerea şi repararea acoperişurilor şi instalaţiilor comune, a scărilor şi balustradelor de protecţie, precum şi pentru evacuarea apelor din subsoluri. 
(2) Obligaţiile prevăzute la alin.1 revin administratorilor şi referitor la sediul asociaţiei.
Art.13. Operatorii economici autorizaţi pentru lucrări de construcţii cât şi persoanele fizice care execută astfel de lucrări au următoarele obligaţii:

a) să împrejmuiască, să semnalizeze şi să asigure conservarea corespunzătoare, cu evitarea oricăror riscuri, până la reînceperea lucrărilor, a construcţiilor începute pe baza autorizaţiilor legal eliberate şi nefinalizate, în termenul prevăzut; 

b) să nu depoziteze pământ, moloz sau materiale de construcţii pe domeniul public sau privat al municipiului, ci doar în locurile special amenajate;
c) depozitarea materialelor de construcţii să se facă în aşa fel încât să ducă la protejarea spaţiului verde, asigurarea curăţeniei amplasamentului, trotuarului şi carosabilului, asigurarea siguranţei circulaţiei pietonale şi rutiere;
d) să degajeze imediat grămezile de pământ, moloz sau orice alte reziduri şi să le transporte pe traseele şi în locuri special amenajate în acest scop, în condiţiile impuse prin autorizaţie, şeful punctului de lucru fiind obligat a specifica în foaia de parcurs, pentru conducătorul auto, locul de depozitare şi traseul de urmat prin municipiu;
e) să menţină curăţenia pe căile publice ce deservesc zona de construcţii şi să evite producerea şi răspândierea prafului prin stropirea cu apă a părţilor din clădirea în curs de demolare şi a molozului încărcat în vehicule;
f) să obţină aprobările legale privind închiderea sau ocuparea străzilor şi să asigure permanenţă  funcţionarea mijloacelor de semnalizare rutieră sau pietonală pentru siguranţa circulaţiei pe sectoarele de drum afectate;   

g) să ia măsuri pentru refacerea calităţii de mediu în zonele de impact, la terminarea lucrărilor.
Art.14. Constituie contravenţie la normele privind buna gospodărire, întreţinere şi folosire a construcţiilor de orice fel şi se sancţionează cu amendă următoarele fapte:
	Pct.
	Descrierea faptei
	Amenda (lei)

	
	
	Persoane

fizice
	Persoane juridice

	1
	Neînlocuirea geamurilor sau vitrinelor sparte precum şi a firmelor uzate sau deteriorate.
	100 – 1000
	250 – 2000

	2
	Neafişarea numărului de imobil alocat de autoritatea locală.
	50 – 200
	100 – 500

	3

	Degradarea sau murdărirea în orice fel a clădirilor publice şi/sau a monumentelor amplasate în locuri publice, inclusiv prin expunerea de afişe ori anunţuri, precum şi scrierea diferitelor inscripţii pe ziduri, porţi, uşi, geamuri, panouri şi altele asemenea.
	50 – 500
	100 – 1000

	4 
	Neefectuarea lucrărilor de curăţare, toaletare şi văruire periodică a arborilor aferenţi proprietăţii.
	50 – 500
	150 – 1000

	5

	Scuturarea covoarelor, lenjeriei sau a altor obiecte pe ferestre şi balcoane, precum şi aruncarea de la ferestre sau balcoane cu diverse obiecte în cetăţeni sau în bunurile acestora. 
	50 – 500
	

	6

	Uscarea rufelor la ferestre, în balcoane sau terase precum şi depozitarea de mobilier, lăzi sau alte obiecte inestetice în acestea sau în jurul clădirilor de locuit, dacă sunt expuse vederii publice.
	50 – 500
	150 – 1000

	7

	Neîndepărtarea de la streşini, uluce şi jgheaburi a ţurţurilor care pun în pericol trecătorii.
	100 – 1000
	250 – 2000

	8

	Aruncarea pe străzi sau trotuare a zăpezii din curţi şi spaţiile verzi din jurul imobilelor de locuit.
	50 – 500
	150 – 1000

	9
	Neîndeplinirea oricăreia din obligaţiile prevăzute la art.10.
	100 – 1000
	

	10
	Nerespectarea oricăreia din obligaţiile prevăzut la art.12.
	150 – 1000
	

	11
	Nerespectarea oricăreia din obligaţiile prevăzute la art.13.
	200 – 1000
	700 – 2500


CAPITOLUL 3

Contravenţii privind convieţirea socială, ordinea şi liniştea publică pe raza municipiului Suceava

Art.15. Constituie contravenţie la normele privind convieţuirea socială, ordinea şi liniştea publică în municipiul Suceava săvârşirea oricăreia din următoarele fapte:

	Pct.
	Descrierea faptei
	Amenda (lei)

	
	
	Persoane

fizice
	Persoane juridice

	1


	Creşterea animalelor şi păsărilor de orice fel în alte locuri decât cele amenajate în acest scop pe terenul proprietate privată, cu respectarea normelor sanitar-veterinare şi a unei distanţe corespunzătoare, astfel încât să nu aducă prejudicii proprietăţilor învecinate. 
	50 – 500
	500 – 2000

	2


	Deţinerea animalelor şi păsărilor în clădiri cu mai multe apartamente, cu excepţia animalelor de companie ce poseda carnet veterinar de sănătate si a pasarilor de colivie.
	50 – 500
	500 – 2000

	3


	Creşterea animalelor şi păsărilor în incinta rampelor de gunoi sau în locuri care prezintă pericol de îmbolnăvire.
	150 – 1000
	500 – 2000

	4


	Crearea pentru colocatari sau coproprietarii unui condominiu de disconfort fonic peste 50dB ziua, respectiv 40dB noaptea sau prin mirosuri pestilenţiale ori prin urme biologice provocate de deţinerea în locuinţă a unor animale sau păsări.
	250 – 1000
	500 – 2000

	5


	Neincheierea sau nerespectarea contractului  de evacuare a reziduurilor colectate în fosa septică. 
	100 – 1000
	500 – 2000

	6

	Intrarea cu câini în instituţii, localuri publice, magazine, pieţe agroalimentare, bazar, ştranduri, grădini publice, stadioane şi mijloace de transport în comun, cu excepţia câinilor de serviciu ai forţelor de ordine aflate în misiune.
	100 – 500
	

	7

	Amplasarea de platforme pentru depozitarea gunoiului animalier în curţi sau grădini la o distanţă mai mică de 30 m de locuinţele limitrofe sau căile publice, respectiv de 50 m faţă de ansamblurile de blocuri, instituţii sau obiective sociale (şcoli, spitale, grădiniţe, parcuri).
	100 – 500
	

	8

	Nerespectarea distanţei de minim 5 m a amplasamentului adăpostului (cuşca) câinelui faţă de apartamentele învecinate în curţile de folosinţă comună, precum şi lăsarea liberă a acestora ziua şi/sau noaptea.
	50 – 250
	

	9
	Necurăţirea de către proprietarii de animale a excrementelor lăsate de acestea în toate locurile publice unde circulaţia le este permisă sau nu.
	50 – 250
	

	10
	Neinscripţionarea, de către deţinătorii de câini, la calea de acces în proprietate (curte) a unei plăcuţe cu privire la existenţa câinilor, chiar dacă nu sunt declaraţi periculoşi.
	50 – 250
	

	11
	Obstrucţionarea serviciilor specializate ale autorităţii locale  în luarea măsurilor privind gestionarea problemei câinilor comunitari.
	100 – 500
	

	12

	Scuturarea covoarelor în alte locuri decât cele amenajate sau în intervalul orar 22.00 – 8.00.
	50 – 250
	

	13

	Comercializarea casetelor audio şi a CD–urilor în spaţii deschise în alte condiţii decât prin puncte de vânzare autorizate în care audiţia pentru vânzare se face doar cu căşti audio.
	
	300 – 1000

	14

	Dormitul pe bănci, în canale, în clădiri dezafectate, scări de bloc sau subsoluri, pe mobilierul din locurile de joacă pentru copii ori din pieţe, pe trotuare, pe spaţiile verzi, în parcuri sau în alte locuri publice.
	50 – 250
	

	15

	Nerespectarea tăbliţelor şi afişajelor cuprinzând obligaţii sau  interdicţii pentru anumite activităţi (fumatul, aprinderea focului, consumul de alcool, fotografiatul, trecerea şi altele asemena).
	50 – 250
	


CAPITOLUL 4

Contravenţii privind utilizarea domeniului public şi privat al municipiului Suceava

Art.16. Constituie contravenţie privind utilizarea domeniului public şi privat al municipiului Suceava săvârşirea oricăreia din următoarele fapte:

	Pct.
	Descrierea faptei
	Amenda (lei)

	
	
	Persoane

fizice
	Persoane juridice

	1


	Abandonarea pe domeniul public a aparatelor de orice fel, a utilajelor defecte, tonetelor sau chioşcurilor, construcţiilor metalice,  a  autovehiculelor sau vehiculelor degradate,  sau dezmembrate ori a pieselor sau elementelor de caroserie ale acestora.
	100 – 1000
	250 – 2500

	2
 
	Murdărirea domeniului public prin efectuarea unor lucrări de reparaţii la autovehicule şi/sau altele asemenea, precum şi prin scurgerile de carburanţi, lubrifianţi, produse inflamabile, toxice sau de altă natură.
	100 – 1000
	250 – 2500

	3

	Neaducerea la starea iniţială a terenului afectat de lucrări tehnico – edilitare, în maxim 24 ore de la terminarea lucrărilor de săpătură. 
	100 – 1000
	250 – 2500

	4

	Executarea lucrărilor de foraje şi escavări pentru realizarea de puţuri de captare pânze freatice pe domeniul public sau privat al municipiului fără aprobarile legale.
	100 – 1000
	250 – 2500

	5

	Desfiinţarea, demontarea, deteriorarea sau aducerea în stare de neîntrebuinţare în orice mod a dotărilor aferente utilităţilor publice (hidranţi, conducte, tablouri electrice, capace şi/sau cămine de vizitare a reţelei subterane, guri aerisire gaze şi altele asemenea), a mobilierului urbanistic, inclusiv din cimitire, baze sportive şi spaţii de joacă pentru copii (bănci, jardiniere, coşuri de gunoi, obiecte de artă sau ornamentale, lampadare, panouri publicitare şi de afişaj, fântâni arteziene, bazine şi altele asemenea).
	150 – 1500
	250 – 2500

	6

	Folosirea mobilierului urbanistic de orice fel sau a oricăror altor bunuri aparţinând domeniului public sau privat al municipiului în alt scop decât cel potrivit destinaţiei acestora.
	100 – 1000
	250 – 2500

	7

	Folosirea bunurilor, amenajărilor sau instalaţiilor de joacă pentru copii de către persoane majore.
	50 – 500
	


CAPITOLUL 5

Norme privind utilizarea drumurilor publice din municipiul Suceava 

Art.17. (1) Circulaţia autovehiculelor având o masă totală maximă autorizată mai mare de 3,5 tone pe străzile cu regim de restricţie, se face în baza Autorizaţiei speciale de transport, eliberată de Primăria municipiului Suceava, prin Direcţia generală tehnică şi de investiţii - Serviciul administrare străzi şi sistematizare rutieră, cu acordul Biroului siguranţa circulaţiei pe drumurile publice.
(2) Autovehiculele speciale agabaritice se pot deplasa pe raza municipiului Suceava numai pe baza autorizaţiei eliberate de Primăria Suceava, pe care va fi indicat traseul şi care va avea acordul TPL Suceava şi al  Biroului siguranţa circulaţiei pe drumurile publice.
Art.18. (1) Este interzisă parcarea autovehiculelor având o masă totală maximă autorizată mai mare de 3,5 tone pe spaţiile de orice fel dintre blocuri sau pe arterele de circulaţie aparţinând domeniului public sau privat al municipiului, deţinătorii fiind obligaţi a le asigura parcarea numai în incinte sau spaţii aflate în proprietate ori închiriate pe bază de contract de la proprietari, precum şi în parcări special amenajate.

(2) Prevederile alin.(1) se aplică inclusiv autovehiculelor aflate în tranzit. 

Art.19. Activitatea de aprovizionare a unităţilor comerciale se va face oprind, staţionând sau parcând numai în locuri special amenajate, iar în cazul în care pentru aprovizionare autovehiculul ocupă partea carosabilă, aprovizionarea se va face numai între orele 23.00 - 05.00.

Art.20. Persoanele fizice sau juridice care folosesc mijloace de transport sau utilaje sunt obligate:

a) să asigure curăţenia şi igiena mijloacelor de transport pe timpul cât acestea sunt în circulaţie pe căile publice, cu deosebire la ieşirea din şantiere, staţii de betoane, garaje, terenuri agricole sau alte asemenea;
b) să asigure curăţarea căilor publice după efectuarea operaţiilor de încărcare sau descărcare;
c) să asigure încărcarea şi etanşarea corespunzătoare a vehiculelor ce efectuează transportul diferitelor materiale pentru a preîntâmpina împrăştierea acestora în timpul transportului şi murdărirea sau degradarea căilor publice;
d) să nu transporte paie, furaje şi gunoaie de grajd, decât sub formă de baloţi sau în vehicule închise şi pe cât posibil în afara zonei centrale a municipiului. 

Art.21. (1) Conducătorii de autovehicule sau vehicule aflate în trafic sunt obligaţi să oprească la semnalul poliţistului local şi să se conformeze solicitărilor sale pe drumurile pe care se execută lucrări ori accesul este restricţionat de admnistratorul drumului.
(2) Deţinătorii cu orice titlu a vehiculelor sunt obligaţi să comunice poliţiei locale, la cererea acesteia, în termen de 5 zile calendaristice, identitatea persoanei care a condus vehiculul pe drumurile publice din municipiul Suceava la un moment dat.
Art.22. Constituie contravenţie la normele privind utilizarea drumurilor publice în municipiul Suceava săvârşirea oricăreia din următoarele fapte:
	Pct.
	Descrierea faptei
	Amenda (lei)

	
	
	Persoane

fizice
	Persoane juridice

	1


	Distrugerea sau degradarea părţii carosabile, a acostamentelor, trotuarelor sau semnalizării rutiere prin utilizarea de  mijloace de transport sau utilaje neadecvate sectoarelor de drum respective.
	100 – 1000
	200 – 2000

	2


	Oprirea, staţionarea sau parcarea autovehiculelor pe locurile marcate şi semnalizate ca fiind rezervate pentru diferite activităţi (taxi, maxi-taxi etc) sau pentru a deservi exclusiv anumite obiective ori persoanele cu handicap.
	100 – 1000  
	200 – 2000

	3

	Circulaţia vehiculelor prin parcuri, pe alei, trotuare, esplanade şi scuaruri cu execepţia celor utilizate pentru întreţinere, curăţenie, intervenţie la utilităţile publice sau ordine publică.
	100 –1000
	250 – 2000

	4


	Circulaţia fără drept în zone sau pe porţiuni de drum restricţionate temporar de administratorul drumului, marcate şi semnalizate corespunzător, prin indicatoare, balize de semnalizare, benzi delimitatoare sau prin oricare alte moduri.
	100 – 1000
	200 – 2000

	5

 
	Rezervarea prin orice mod a locurilor de parcare pe carosabil sau pe domeniul public fără aprobarea autorităţii locale.
	100 – 1000
	200 – 2000

	6

 
	Blocarea fără drept a autovehiculelor ori a accesului la proprietate sau la calea publică de circulaţie.
	100 – 1000
	200 – 2000

	7

	Montarea, demontarea sau modificarea amplasamentului barierelor de gabarit fără aprobarea primăriei şi avizul de specialitate al poliţiei rutiere.
	100 –1000
	250 – 2500

	8

	Deteriorarea sau degradarea din culpă a semnalizării sau amenajărilor rutiere amplasate de administratorul drumului.
	100 – 800
	250 – 1500

	9
	Nerespectarea prevederilor art.17 alin.(1) sau art.17 alin.(2). 
	250 – 1000
	500 – 2500

	10
	Nerespectarea prevederilor art.18.
	250 – 1000
	500 – 2500

	11
	Nerespectarea prevederilor art.19.
	250 – 1000
	500 – 2500

	12
	Nerespectarea oricăreia din obligaţiile prevăzute la art.20.
	100 – 1000
	200 – 2500

	13
	Nerespectarea prevederilor art.21 alin.(1) sau art.21 alin.(2).
	100 – 1000
	200 – 2000

	14

	Parcarea autovehiculelor în alt mod decât cel stabilit prin marcaje aplicate de administratorul drumului.
	50 – 500
	50 – 500


CAPITOLUL 6

Norme privind transportul public local de călători în municipiul Suceava
Art.23. Călătorii care utilizează serviciile de transport public local au, în principal,  următoarele obligaţii:

a) să deţină asupra lor, pe timpul transportului, legitimaţii de călătorie valabile (bilete, abonamente etc) sau alte documente de transport, stabilite prin acte normative, care le conferă dreptul de a călători cu mijloacele de transport public local;
b) să achite costul legitimaţiilor de călătorie valabile pentru călătoriile pe care le efectuează, conform tarifelor menţionate lizibil pe acestea;
c) să nu aducă prejudicii mijloacelor de transport sau a bunurilor ce aparţin de infrastructura tehnico-edilitară de transport;
d) să aibă un comportament civilizat faţă de personalul deservent şi faţă de ceilalţi călători;
e) să se legitimeze la solicitarea expresă a personalului cu atribuţii de taxare şi control, identificat prin ecuson sau legitimaţie de serviciu;
Art.24. Constituie contravenţie la normele privind transportul public de călători în municipiul Suceava săvârşirea de către persoanele fizice a oricăreia din următoarele fapte:

	Pct.
	Descrierea faptei
	Amenda (lei)

	1
	Prejudicierea bunurilor infrastructurii tehnico-edilitare de transport (dotările din staţiile de călători, afişajul, panourile indicatoare şi altele asemenea).
	250 – 1000

	2
	Agresarea fizică sau verbală a conducătorului mijlocului de transport, a organelor de control ori a călătorilor.
	250 – 1000

	3
	Solicitarea nejustificată, adresată conducătorului autovehiculului, pentru oprirea între staţii, pentru urcare/coborâre.
	50 – 300

	4
	Introducerea în salonul mijlocului de transport în comun de obiecte sau substanţe urât mirositoare ori periculoase pentru securitatea pasagerilor.
	100 – 500

	5
	Introducerea în salonul mijlocului de transport în comun a animalelor de companie.
	100 – 500

	6
	Urcarea în salonul mijlocului de transport în stare vizibilă de ebrietate şi refuzul de a coborî la solicitarea personalului deservent ca urmare a disconfortului produs celorlalţi călători.
	50 – 500

	7
	Producerea de zgomote, larmă ori folosirea de către călători, în salonul mijlocului de transport, a aparaturii audio la un nivel care produce disconfortul celorlaţi participanţi la călătorie.
	50 – 500

	8
	Fumatul, scuipatul, consumul de alcool, de seminţe şi îngheţată, aruncarea de hârtii sau a resturilor de orice fel în salonul mijlocului de transport.
	50 – 500

	9
	Refuzul de a se legitima la solicitarea expresă a personalului cu atribuţii de taxare şi control, identificat prin ecuson sau legitimaţie de serviciu.
	100 – 500


CAPITOLUL 7

Contravenţii privind afişarea materialelor publicitare în municipiul Suceava

Art.25. Constituie contravenţie la normele privind publicitatea în municipiul Suceava săvârşirea oricăreia din următoarele fapte:

	Pct.
	Descrierea faptei
	Amenda (lei)

	
	
	Persoane

Fizice
	Persoane juridice

	1


	Aplicarea de afişe, postere sau anunţurilor publicitare pe clădiri, pe autovehicule, stâlpi, mobilier stradal, indicatoare sau în alte locuri aparţinând domeniului public sau privat al municipiului, cu excepţia celor autorizate.
	50 – 1000
	150 – 1500

	2
	Folosirea mijloacelor de transport în scopuri publicitare fără acordul autorităţii locale şi fără achitarea taxelor legale. 
	100 – 1000
	250 – 2000

	3

	Neafişarea la locul de desfăşurare a activităţii, de către persoane fizice autorizate, întreprinderi familiale, întreprinderi individuale sau persoane juridice, a denumirii, sediului social şi a numărului de înregistrare în Registrul Comerţului.
	
	150 – 2500

	4

	Neprezentarea în termenul stabilit de organul de control a documentelor legale pentru desfăşurarea de activităţi comerciale, solicitate în momentul efectuării controlului.
	
	200 – 2500


CAPITOLUL 8

Dispoziţii finale
Art.26. Odată cu amenda, în procesul verbal de contravenţie se va stabili în sarcina contravenientului şi obligaţia recuperării pagubelor constatate, cuantumul acestora urmând a fi stabilit de organele de specialitate ale autorităţii locale. 

Art.27. Plata amenzii contravenţionale nu exonerează pe cel sancţionat de achitarea contravalorii stabilite pentru prejudiciul adus prin săvârşirea faptei.

Art.28. Cuantumul amenzilor contravenţionale stabilite în sarcina persoanelor juridice prin prezentul act normativ se aplică şi persoanelor fizice autorizate, întreprinderilor individuale sau familiale. 
Art.29. Neluarea măsurilor de către parinţi, tutori sau persoanele cărora li s-a încredinţat spre creştere şi educare un minor fară venituri proprii, necesare pentru a-l împiedica să savârşească faptele contravenţionele cuprinse în prezenta hotărâre, constituie contravenţie şi se sancţionează  cu amendă de la 100 la 500 lei.
Art.30. În aplicarea prezentei hotărâri se va ţine seama de dispoziţiile art.1001, 1002 şi 1003 din Codul Civil privind răspunderea pentru pagubele cauzate de animale sau din ruina unui edificiu precum şi de celelalte acte normative incidente.

Art.31. Constatarea contravenţiilor, stabilirea şi aplicarea sancţiunilor contravenţionale cuprinse în prezenta hotărâre se face de poliţiştii locali, după cum urmează:

- poliţiştii locali cu atribuţii în domeniul ordinii şi liniştii publice, în ceea ce priveşte contravenţiile prevăzute la: 
· Art.8 - pct: 2,4,5,6,7,8,9,10,11,13,14,15,16,17,18,19,20;
· Art.14 - pct: 1,2,3,4,5,6,7,8,9,10,11; 
· Art.15 - pct: 1,2,3,6,9,10,11,12,14,15; 
· Art.16 - pct: 2,3,4,5,6,7;
· Art.22 - pct: 1,4,5,6,12; 
· Art.24 - pct: 1,2,3,4,5,6,7,8,9; 
· Art.25 - pct.1;
· Art.29;
- poliţiştii locali cu atribuţii în domeniul circulaţiei pe drumurile publice, în ceea ce priveşte contravenţiile prevăzute la: 
· Art.22 - pct: 1,2,3,4,5,6,7,8,9,10,11,12,13,14; 
· Art.29;
- poliţiştii locali cu atribuţii în domeniul controlului activităţilor comerciale, în ceea ce priveşte contravenţiile prevăzute la:
· Art.8 - pct.15, 
· Art.15 - pct.13, 
· Art.25 - pct: 2,3,4; 
· Art.29;
- poliţiştii locali cu atribuţii în domeniul protecţiei mediului, în ceea ce priveşte contravenţiile prevăzute la: 
· Art.8 - pct: 1,2,3,4,10,11,12,13,16,17,19,20; 
· Art.14 - pct: 4,9; 
· Art.15 - pct: 4,5,7,8; 
· Art.16 - pct: 1,2;
· Art.29;
- poliţiştii locali cu atribuţii în domeniul disciplinei în construcţii şi afişajului stradal, în ceea ce priveşte contravenţiile prevăzute la: 

· Art.14 - pct:11
· Art.16 - pct: 3,4; 
· Art.25 - pct: 1; 

· Art.29;
Art.32. Cuantumurile minim şi maxim ale amenzilor sunt stabilite în lei (RON), iar plata amenzii aplicate se poate face direct la casieriile Primăriei Municipiului Suceava sau prin virament în contul deschis la Trezoreria mun. Suceava, cod IBAN nr. RO07TREZ59121350201XXXXX, cod fiscal nr. 4244792.

Art.33. Contravenţiilor prevăzute în prezenta hotărâre le sunt aplicabile prevederile OG  nr. 2/2001 privind regimul juridic al contravenţiilor, cu modificările şi completările ulterioare, cu excepţia dispoziţiilor privind plata a jumătate din minimul amenzii.
Art.34. La data intrării în vigoare a prevederilor prezentei hotărâri se abrogă prevederile HCL nr.289/2008 modificată şi completată prin HCL nr.34/2010,  precum şi orice alte dispoziţii contrare stabilite prin hotărâri ale Consiliului Local al Municipiului Suceava.
Art.35. Cuantumul amenzilor  se va actualiza anual, prin hotărâre a Consiliului local, cu respectarea prevederilor legale.
Art.36. Prezenta hotărâre intră în vigoare la 30 de zile de la data aducerii la cunoştinţă publică.

